તંત્ર માર્ગ અનુસાર તે સંસારના જીવોને દુર્ગતિમાંથી બહાર કાઢે છે. તેથી તેનું એક નામ તથા તેનાં રૂપ અનેક છે. તેમનાં કોઇ પણ સ્વરૂપની ઉપાસના કરવાથી તે જગતજનની તેના ભક્તને એક હાથે ભોગ તા બીજા હાથે મોક્ષ આપે છે. યંત્ર, તંત્ર તથા મંત્રના ઉપાસકોના મત અનુસાર તથા શક્તિતત્ત્વની સાધનાનું રહસ્યોનું ઉદ્ઘાટન કરનાર ઋષિઓના મતાનુસાર શક્તિની ઉપાસના જો વિદ્યાર્થી કરે તો તેને શ્રેષ્ઠ, વિદ્યા, ધનાર્થી કરે તો તેને મા શક્તિ મોક્ષ આપવા સમર્થ છે. કહેવાનો અર્થ એ અહીં લેવો કે જે તે સાધક કે ઉપાસક જે જે ભાવથી તેની ઉપાસના કરે છે તે તે ભાવ આપવા મા શક્તિ તેવું સ્વરૂપ ધારણ કરે છે. તે સાધકની સર્વ મનોકામના મા ભગવતી કે પીતામ્બરા પૂર્ણ કરવા અવશ્ય પધારે છે. શક્તિ તંત્રો મુજબ મેષ સંક્રાંતિની આસપાસ આસો સુદ એકમથી નોમ સુધી શારદીય નવરાત્રિ હોય છે. તેવી રીતે ચૈત્ર સુદ એકાદશીથી નોમ સુધી વાસંતી નવરાત્રિ હોય છે. આ નવ દિવસમાં જે ભક્ત કે સાધક માને જે ભાવે પોકારે તે ભાવ પૂરો કરવા મા ભગવતી પરામ્બા અવશ્ય આવે છે.